Source: https://ispis.sk/judikatura/KSKE/2Sd66/2012
Timestamp: 2020-04-07 00:06:41+00:00
Document Index: 700

Matched Legal Cases: ['§ 70', '§ 71', '§ 71', '§ 112', '§ 81', '§ 250', '§ 146', '§ 246', '§ 42', 'súd ', 'súd ', '§ 70', '§ 71', '§ 71', '§ 112', '§ 81', 'súd ']

KSKE 2 Sd 66/2012 - iSpis
iSpis Judikatúra – KSKE 2 Sd 66/2012
KS v Košiciach, dátum 16.10.2012, sp.zn. KSKE 2 Sd 66/2012
§ 70 zákona č. 461/2003 § 71 zákona č. 461/2003 § 71 ods. 1 zákona č. 461/2003 § 112 ods. 1 zákona č. 461/2003 § 81 ods. 2 zákona č. 461/2003 § 250o OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 2Sd/66/2012 Identifikačné číslo súdneho spisu: 7012201069 Dátum vydania rozhodnutia: 16. 10. 2012 Meno a priezvisko sudcu, VSÚ: Mgr. Lenka Kubejová ECLI: ECLI:SK:KSKE:2012:7012201069.1
Uznesenie Krajský súd v Košiciach v právnej veci navrhovateľky X. D., nar. XX.XX.XXXX, bytom R. X, J., proti odporkyni Sociálnej poisťovni, ústrediu, Ul. 29. augusta č. 8, Bratislava, v konaní o invalidnom dôchodku, takto
Návrhom zo dňa 21.05.2012 sa navrhovateľka domáhala preskúmania rozhodnutia odporkyne č. XXX XXX XXXX 0 zo dňa 18.05.2012, ktorým bola navrhovateľke zamietnutá žiadosť o invalidný dôchodok zo dňa 04.05.2012 z dôvodu, že podľa posudku posudkového lekára sociálneho poistenia Sociálnej poisťovne pobočky Trebišov zo dňa 04.05.2012, nie je navrhovateľka invalidná v zmysle ustanovenia § 70 a § 71 zákona č. 461/2003 Z.z. o sociálnom poistení v znení neskorších predpisov. Posudkový lekár Sociálnej poisťovne určil mieru poklesu schopnosti vykonávať zárobkovú činnosť v percentách 20 % v porovnaní so zdravou fyzickou osobou.
V ďalšom konaní bolo pri opätovnom posúdení nároku navrhovateľky na invalidný dôchodok dodatočne zistené, že navrhovateľka je od 04.05.2012 invalidná podľa ustanovenia § 71 ods.1 Z.z. o sociálnom poistení a miera poklesu schopnosti vykonávať zárobkovú činnosť jej bola určená 50 %.
Z tohto dôvodu odporkyňa vydala dňa 03.10.2012 rozhodnutie č. XXX XXX XXXX X - I, ktorým podľa ustanovenia § 112 ods.1 zákona č. 461/2003 Z.z. o sociálnom poistení v rámci autoremedúry zrušila rozhodnutie č. XXX XXX XXXX X zo dňa 18.05.2012 o zamietnutí žiadosti o priznanie invalidného dôchodku a v odôvodnení ktorého uviedla, že priznala navrhovateľke invalidný dôchodok v sume 74,-- eur mesačne. Zároveň odporkyňa vydala rozhodnutie č. XXX XXX XXXX X - II. zo dňa 03.10.2012, ktorým rozhodla v zmysle ustanovenia § 81 ods.2 zákona č. 461/2003 Z.z. o sociálnom poistení o výplate invalidného dôchodku navrhovateľky v sume 37,-- eur mesačne a vdovského dôchodku v sume 200,60 eur mesačne.
Pretože novým rozhodnutím odporkyne zo dňa 03.10.2012 bolo návrhu navrhovateľky celkom vyhovené, súd v súlade s citovaným zákonným ustanovením konanie zastavil.